Privremena vlada nacionalnog jedinstva i nacionalnog spasa Kambodže
<s>Privremena vlada nacionalnog jedinstva i nacionalnog spasa Kambodže bila je međunarodno nepriznata, privremena vlada što su ju 11. srpnja 1994. godine formirali Crveni Kmeri, kao odgovor na obnovu monarhije u Kambodži godinu dana ranije.</s><s>Privremena vlada bila je svojevrsni nastavak narodne vlade Kampućije, ali nikada nije stekla nikakav legitimitet niti priznanje.</s><s>Djelovala je na malenom području na sjeverozapadu zemlje, uz granicu s Tajlandom.</s>

<s>Na čelu vlade, ujedno i oružanih snaha, bio je Khieu Samphan, dok je njegov zamjenik i ministar vanjskih poslova bio Son Sen.</s><s>Većina članova vlade bili su članovi Stranke kambodžanskog nacionalnog jedinstva.</s><s>Središte vlade bio je grad Pailin, a djelovala je na području provincije Preah Vihear.</s><s>Svoje objave vlada je slala preko vlastite radio postaje.</s>

<s>U kolovozu 1996., Ieng Sary, jedan od viših dužnosnika Crvenih Kmera, prebjegao je iz vlade zajedno s dvije naoružane divizije i osnovao vlastitu stranku, Pokret demokratske narodne unije, što je kasnije potaklo dodatne odlaske u periodu kada je Pol Pot naredio atentate na Son Sena (uspješno) i Ta Moka (neuspješno).</s><s>Sredinom lipnja 1997., Khieu Samphan se javno odrekao Pol Pota i započeo razgovore o razoružanju i reintegraciji u civilni život.</s>

<s>U travnju 1998. godine, Pol Pot je umro.</s><s>Prevladavajući sentiment među Crvenim Kmerima bio je da je vrijeme da se dvadesetogodišnji sukob konačno završi, što je rezultiralo time da su Khieu i Ta 22. lipnja 1998. godine službeno raspustili privremenu vladu, dokončavši političko djelovanje Crvenih Kmera.</s>

<s>Reference</s>

<s>Historija Kambodže
Kambodžanska politička historija
Crveni Kmeri
Nepriznate države</s>

